
       REPUBLIKA HRVATSKA

BJELOVARSKO – BILOGORSKA ŽUPANIJA                                                                                                                    
    OPĆINA SIRAČ                                                              


OPĆINSKO VIJEĆE
______________________________

KLASA: 029-01/26-01/3
URBROJ: 2103-17-01-26-12
Sirač, 01.09.2026.

Na temelju članka 10. stavka 8. Zakona o savjetima mladih (»Narodne novine« broj 41/14, 83/23), članka 9. Odluke o osnivanju Savjeta mladih Općine Sirač (»Županijski glasnik Bjelovarsko-bilogorske županije« broj 07/26) i članka 32. Statuta Općine Sirač (»Županijski glasnik Bjelovarsko-bilogorske županije«, broj 19/09, 06/10, 03/13, 01/18, 03/21), Općinsko vijeće Općine Sirač, na svojoj 14. sjednici održanoj 01. rujna 2026. godine donosi
ODLUKU

o izboru članova Savjeta mladih Općine Sirač  
Članak 1.

Općinsko vijeće Općine Sirač na svojoj 13. sjednici održanoj dana 25. lipnja 2026. godine raspisalo je Javni poziv za isticanje kandidatura za članove Savjeta mladih Općine Sirač koji je objavljen na službenoj stranici i oglasnoj ploči Općine Sirač dana 01. srpnja 2026. godine.

Članak 2.
Općinsko vijeće razmotrilo je, raspravilo i prihvatilo Izvješće, Povjerenstva  za izbor i imenovanja, o provjeri formalnih uvjeta prijavljenih kandidata za izbor članova Savjeta mladih Općine Sirač od 31. srpnja 2026. godine.

Članak 3.


Na temelju rezultata provedenih izbora u Savjet mladih Općine Sirač biraju se članovi kako slijedi: 

1. Alen Kreuzer

2. Damjan Pelengić

3. Mihael Malina

4. Mihaela Tutić
5. Lorena Tutić

Članak 4.
Mandat članova Savjeta počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Općinskog vijeća Općine Sirač sukladno odredbama zakona kojim se uređuje lokalna i područna (regionalna) samouprava
Članak 5.
Prvu konstituirajuću sjednicu Savjeta mladih Općine Sirač sazvat će predsjednik Općinskog vijeća Općine Sirač, u roku 30 dana od dana objave rezultata izbora.
Savjet mladih smatra se konstituiranim izborom predsjednika Savjeta.

Članak 6.


Ova Odluka stupa na snagu danom donošenja, a objavit će se u Županijskom glasniku Bjelovarsko-bilogorske županije.       
                                                                                                       Predsjednik:

                                                                                  __________________________________

                    




          (Tomislav Petrušić, univ.spec.admin.sanit.)

